นอร์แมน เอลเดอร์

นอร์แมน แซม เอลเดอร์ (Norman Sam Elder; 17 กรกฎาคม ค.ศ. 1939 – 15 ตุลาคม ค.ศ. 2003) เป็นนักสำรวจชาวแคนาดา, เจ้าของสัตว์แปลก ๆ, นักเขียน, ศิลปิน, นักขี่ม้าโอลิมปิก และหนึ่งในบุคคลผิดปกติของเมืองโทรอนโต เขาเป็นเจ้าของพิพิธภัณฑ์นอร์แมน เอลเดอร์ ที่ 140 ถนนเบดฟอร์ด ในย่านเดอะแอนเนกซ์ ซึ่งเป็นย่านที่ร่ำรวยในโทรอนโต รัฐออนแทรีโอ

**ภูมิหลัง**
นอร์แมน เอลเดอร์ เป็นทายาทของรอเบิร์ต เจมส์ เอลเดอร์ ผู้ก่อตั้งเอลเดอร์แคร์ริอิจเวิกส์ ซึ่งเป็นธุรกิจผลิตรถม้าในโทรอนโต โดยบริษัทดังกล่าวจัดหารถม้าให้แก่ห้างสรรพสินค้าเครืออีเทินส์
เขาเติบโตที่พาร์กเลนเซอร์เคิลในโทรอนโต ซึ่งเป็นที่ที่เขาได้ค้นพบตัวเอง อันเป็นความรักที่มีต่อสัตว์ และความสามารถของเขาในความพยายามที่น่าเหลือเชื่อ
เอลเดอร์เป็นเพื่อนตลอดชีวิตกับเกเลน เวสตัน และคอนราด แบล็ก ที่เป็นนักธุรกิจชาวแคนาดา
เขาสำเร็จการศึกษาจากวิทยาลัยอัปเปอร์แคนาดา, มหาวิทยาลัยเวสเทิร์นออนแทรีโอ และมหาวิทยาลัยโทรอนโต
นอกจากนี้ เขายังลงสมัครชิงตำแหน่งสมาชิกสภาเทศบาลในโทรอนโต ซึ่งเขาได้ให้สัมภาษณ์ทางโทรทัศน์ที่น่าสนใจหลายครั้งก่อนที่จะเป็นฝ่ายแพ้
ครั้นใน ค.ศ. 1998 ศาลออนแทรีโอตัดสินจำคุกเอลเดอร์เป็นเวลาสองปีหักออกหนึ่งวัน ฐานมีพฤติกรรมล่วงละเมิดทางเพศชายหนุ่มหลายคน
เอลเดอร์เสียชีวิตเมื่อวันที่ 15 ตุลาคม ค.ศ. 2003 ที่โทรอนโต จากการฆ่าตัวตายโดยการแขวนคอ ทั้งนี้ เขายังเป็นหัวข้อของบทในหนังสือเอนเคาน์เตอส์วิธออเธอส์: เอสเซส์ออนสกอต ไซมอนส์, โรบิน ฮาร์ดี, นอร์แมน เอลเดอร์ ของเอียน ยัง ใน ค.ศ. 2013 ร่วมกับโรบิน ฮาร์ดี และสกอต ไซมอนส์

**พิพิธภัณฑ์นอร์แมน เอลเดอร์**
เต่าบกโทนี เป็นเต่าบกหมู่เกาะกาลาปาโกส และสัตว์เลี้ยงในสถานที่นี้มาอย่างยาวนาน
พิพิธภัณฑ์แห่งนี้เป็นบ้านส่วนตัวที่มีวัตถุนับพันชิ้นที่รวบรวมจากการเดินทางของเขา ส่วนชั้นบนของพิพิธภัณฑ์ทำหน้าที่เป็นห้องเช่าสำหรับผู้เช่าได้ถึง 10 คน
ซึ่งฉากภายในสองฉากจากภาพยนตร์เรื่องเนคิดลันช์ของเดวิด โครเนนเบิร์ก ได้ถ่ายทำในห้องนั่งเล่นหลักและห้องสมุดของพิพิธภัณฑ์
พิพิธภัณฑ์นอร์แมน เอลเดอร์ เป็นบ้านของสัตว์แปลก ๆ หลายชนิด 'โทนี' ซึ่งเป็นเต่าบกหมู่เกาะกาลาปาโกสเพศผู้ ได้อาศัยอยู่เป็นเวลาหลายปีโดยชอบเดินเตร่ไปมาในชั้นแรก มันมักจะกินผักกาดหอมและมักจะเดินไปหาคนในห้อง รวมถึงมักจะสนุกกับการเกาคอของมัน และจะยืดคอของมันออกไปด้วยระหว่างที่เกา ในที่สุด มันก็ล้มป่วยและถูกส่งไปที่โรงพยาบาลมหาวิทยาลัยกเวล์ฟ จนกระทั่งเสียชีวิต มันถูกแช่แข็งอยู่ที่นั่นจนกระทั่งถูกส่งไปให้ช่างสตัฟฟ์สัตว์ และท้ายที่สุด มันก็ถูกส่งตัวกลับไปที่พิพิธภัณฑ์ดังกล่าวด้วยร่างที่ถูกสตัฟฟ์
นอกจากนี้ ในพิพิธภัณฑ์ยังมีงูหลามขนาดใหญ่มากสองตัว และงูเหลือมอีกหนึ่งตัว ซึ่งอาศัยอยู่ในห้องใต้ดินและมักจะหนีไปยังส่วนอื่น ๆ ของบ้าน ตลอดจนมีค้างคาวผลไม้หนึ่งตัว, ลีเมอร์สามตัว, ชินชิยาหลายตัว และเฟร์ริตจำนวนมากอาศัยอยู่ในบ้านเป็นครั้งคราว
จากโบราณวัตถุนับไม่ถ้วนที่จัดแสดงอยู่ภายในพิพิธภัณฑ์ สิ่งประดิษฐ์ที่แปลกประหลาดที่สุด ได้แก่ โครงกระดูกแพนเทอร์ที่สร้างขึ้นใหม่, ไข่มาลาไคต์สีฟ้าอมเขียวขนาดเท่าเกรปฟรูต, ไข่นกช้างที่กลายเป็นฟอสซิล, ลูกปืนครกทหารที่ยังไม่ระเบิด, กะโหลกกะโหลกช้างพร้อมกระดูกขากรรไกร, มูลช้างแห้ง, หมาป่าดิงโกที่ถูกสตัฟฟ์ และกะโหลกศีรษะมนุษย์ต่าง ๆ จากแม่น้ำคงคา

**อ้างอิง**
 Young, Ian. "The Trials of Norman Elder." Encounters with Authors. Toronto: Sykes Press, 2013. 978-0-9695286-2-3

**แหล่งข้อมูลอื่น**
  Norm Elder's Cottage
หมวดหมู่:นักกีฬาขี่ม้าชายชาวแคนาดา
หมวดหมู่:นักกีฬาขี่ม้าในโอลิมปิกฤดูร้อน 1960
หมวดหมู่:นักกีฬาขี่ม้าในโอลิมปิกฤดูร้อน 1968
หมวดหมู่:ศิษย์เก่าจากมหาวิทยาลัยโทรอนโต
หมวดหมู่:นักกีฬาขี่ม้าที่มีความหลากหลายทางเพศ